Nionɨ ámɨ seyí̵né tí̵ŋí̵ e nɨrémorí̵ná “ Naŋí̵ ayí̵ e imónɨŋagí̵a owɨnɨmɨnɨ . ” nɨyaiwia bɨmí̵ápɨ tí̵nɨ xɨxenɨ mimóní̵ xegí̵ bɨ imónɨŋáná seaímeámɨgɨnɨrɨ ayá sí̵wí̵ nɨroarɨnɨ . Seyí̵né enɨ “ Poro awayinɨ nimónɨmáná oneaímeanɨ . ” yaiwiarɨgí̵ápɨ tí̵nɨ xɨxenɨ nimónɨmɨ mɨseaímeá wikí̵ nónɨmɨ seaímeámɨgɨnɨrɨ ayá sí̵wí̵ nɨroarɨnɨ . Seyí̵né sɨnɨ sí̵mí̵ tí̵nɨ nɨwiápí̵ga uro sɨpí dɨŋí̵ nɨyaiwiga uro wikí̵ rí̵á ápiáwí̵nɨŋí̵ nóga uro rɨrowiámí̵ niga uro ikayí̵wí̵ nɨmearɨga uro mɨmayí̵ó nɨróga uro wárɨxa nimóga uro mɨxí̵ népéga uro yarɨŋagí̵a sɨŋwí̵ seanɨmɨgɨnɨrɨ nánɨ seararɨŋɨnɨ .
